title: Sklep Sveta 2005/927/SZVP z dne  21. decembra 2005  o izvajanju Skupnega stališča 2004/694/SZVP o nadaljnjih ukrepih v podporo učinkovitemu izvajanju mandata Mednarodnega kazenskega sodišča za nekdanjo Jugoslavijo (MKSJ)

text:
               22.12.2005

               SL

               Uradni list Evropske unije

               L 337/71

      SKLEP SVETA 2005/927/SZVP
   z dne 21. decembra 2005
   o izvajanju Skupnega stališča 2004/694/SZVP o nadaljnjih ukrepih v podporo učinkovitemu izvajanju mandata Mednarodnega kazenskega sodišča za nekdanjo Jugoslavijo (MKSJ)
   SVET EVROPSKE UNIJE JE –
   ob upoštevanju Skupnega stališča 2004/694/SZVP (1) in zlasti člena 2 Skupnega stališča v povezavi z drugo alineo člena 23(2) Pogodbe o Evropski uniji,
   ob upoštevanju naslednjega:

               (1)

               Svet v skladu s Skupnim stališčem 2004/694/SZVP sprejel ukrepe za zamrznitev vseh sredstev in gospodarskih virov, ki pripadajo fizičnim osebam, obtoženim pred Mednarodnim kazenskim sodiščem za nekdanjo Jugoslavijo (MKSJ).

               (2)

               Svet je 6. oktobra sprejel Skupno stališče 2005/689/SZVP, ki podaljšuje veljavnost Skupnega stališča 2004/694/SZVP in spreminja seznam iz Priloge.

               (3)

               Ker je bil g. Ante GOTOVINA premeščen v pripor v prostore MKSJ, ga je treba črtati s seznama.

               (4)

               Seznam iz Priloge k Skupnemu stališču 2004/694/SZVP bi bilo zato treba ustrezno spremeniti –

         SKLENIL:
   Člen 1
   Seznam oseb iz Priloge k Skupnemu stališču 2004/694/SZVP se nadomesti z besedilom, navedenim v Prilogi k temu sklepu.
   Člen 2
   Ta sklep začne učinkovati na dan sprejetja.
   Člen 3
   Ta sklep se objavi v Uradnem listu Evropske unije.

      V Bruslju, 21. decembra 2005

            Za Svet

            Predsednik

         B. BRADSHAW

      (1)  UL L 315, 14.10.2004, str. 52. Skupno stališče, kakor je bila nazadnje podaljšano s Skupnim stališčem 2005/689/SZVP (UL L 261, 7.10.2005, str. 29).

      PRILOGA

            „PRILOGA
            SEZNAM OSEB IZ ČLENA 1

                        1.

                        Ime: ĐORĐEVIĆ Vlastimir
                        Datum rojstva: 1948
                        Kraj rojstva: Vladičin Han, Srbija in Črna gora
                        Državljanstvo: Srbije in Črne gore

                        2.

                        Ime: HADŽIĆ Goran
                        Datum rojstva: 7.9.1958
                        Kraj rojstva: Vinkovci, Republika Hrvaška
                        Državljanstvo: Srbije in Črne gore

                        3.

                        Ime: KARADŽIĆ Radovan
                        Datum rojstva: 19.6.1945
                        Kraj rojstva: Petnjica, Savnik, Črna gora, Srbija in Črna gora
                        Državljanstvo: Bosne in Hercegovine

                        4.

                        Ime: LUKIĆ Milan
                        Datum rojstva: 6.9.1967
                        Kraj rojstva: Višegrad, Bosna in Hercegovina
                        Državljanstvo: Bosne in Hercegovine,
                        verjetno tudi Srbije in Črne gore

                        5.

                        Ime: MLADIĆ Ratko
                        Datum rojstva: 12.3.1942
                        Kraj rojstva: Božanovići, Občina Kalinovik, Bosna in Hercegovina
                        Državljanstvo: Bosne in Hercegovine,
                        verjetno tudi Srbije in Črne gore

                        6.

                        Ime: TOLIMIR Zdravko
                        Datum rojstva: 27.11.1948
                        Kraj rojstva:
                        Državljanstvo: Bosne in Hercegovine

                        7.

                        Ime: ZELENOVIĆ Dragan
                        Datum rojstva: 12.2.1961
                        Kraj rojstva: Foča, Bosna in Hercegovina
                        Državljanstvo: Bosne in Hercegovine

                        8.

                        Ime: ŽUPLJANIN Stojan
                        Datum rojstva: 22.9.1951
                        Kraj rojstva: Kotor Varoš, Bosna in Hercegovina
                        Državljanstvo: Bosne in Hercegovine“


title: Sklep Evropske centralne banke z dne 14. decembra 2009 o spremembah Sklepa ECB/2001/16 o razporeditvi denarnega prihodka nacionalnih centralnih bank sodelujočih držav članic za poslovno leto 2002 (ECB/2009/27)

text:
               22.12.2009

               SL

               Uradni list Evropske unije

               L 339/55

      SKLEP EVROPSKE CENTRALNE BANKE

   z dne 14. decembra 2009
   o spremembah Sklepa ECB/2001/16 o razporeditvi denarnega prihodka nacionalnih centralnih bank sodelujočih držav članic za poslovno leto 2002
   (ECB/2009/27)
   (2009/998/EU)
   SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke ter zlasti člena 32 Statuta,
   ob upoštevanju naslednjega:

               (1)

               Sklep ECB/2009/16 z dne 2. julija 2009 o izvajanju programa nakupa kritih obveznic (1) ustanavlja program za nakup kritih obveznic za potrebe denarne politike.

               (2)

               Smernica ECB/2009/10 z dne 7. maja 2009 o spremembi Smernice ECB/2000/7 o instrumentih monetarne politike in postopkih Eurosistema (2) dovoljuje dostop do operacij odprtega trga in odprtih ponudb Eurosistema kreditnim institucijam, ki so, glede na svojo specifično institucionalno naravo po pravu Skupnosti, predmet pregleda, po standardu primerljivega nadzoru s strani pristojnih nacionalnih organov.

               (3)

               Izkušnje so pokazale, da je treba določiti obravnavo neporavnanih terjatev, ki izhajajo iz neizpolnjevanja obveznosti nasprotnih strank Eurosistema v kontekstu kreditnih operacij Eurosistema, in s tem povezanega finančnega premoženja.

               (4)

               Sklep ECB/2001/16 z dne 6. decembra 2001 o razporeditvi denarnega prihodka nacionalnih centralnih bank sodelujočih držav članic za poslovno leto 2002 (3) je treba spremeniti, da bi se odrazila ta gibanja v izračunu in razporeditvi denarnega prihodka –

         SKLENIL:
   Člen 1
   Sklep ECB/2001/16 se spremeni, kakor sledi:

               1.

               Člen 1(g) se nadomesti z naslednjim:
               „(g)   ‚kreditna institucija‘ pomeni bodisi: (a) kreditno institucijo v smislu členov 2 in 4(1)(a) Direktive 2006/48/ES Evropskega parlamenta in Sveta z dne 14. junija 2006 o začetku opravljanja in opravljanju dejavnosti kreditnih institucij (4), kakor sta prenesena v nacionalno pravo, ki je predmet nadzora s strani pristojnih organov; bodisi (b) drugo kreditno institucijo v smislu člena 123(2) Pogodbe o delovanju Evropske unije, ki je predmet pregleda, po standardu primerljivega nadzoru s strani pristojnih organov.

               2.

               Člen 3(2) se nadomesti z naslednjim:
               „2.   Od leta 2003 naprej se znesek denarnega prihodka vsake NCB določi z merjenjem dejanskega prihodka, ki izvira iz določenih sredstev, knjiženih v njenih poslovnih knjigah. Izjema od tega so zlato, za katerega se šteje, da ne ustvarja prihodka, in vrednostni papirji v imetju za namene denarne politike, za katere se šteje, da ustvarjajo prihodek po referenčni obrestni meri.“

               3.

               Prilogi I in II k Sklepu ECB/2001/16 se spremenita v skladu s Prilogo k temu sklepu.

         Člen 2
   Končna določba
   Ta sklep začne veljati 31. decembra 2009.

      V Frankfurtu na Majni, 14. decembra 2009

            Predsednik ECB

         Jean-Claude TRICHET

      (1)  UL L 175, 4.7.2009, str. 18.

      (2)  UL L 123, 19.5.2009, str. 99.

      (3)  UL L 337, 20.12.2001, str. 55.

      (4)  UL L 177, 30.6.2006, str. 1.“

      PRILOGA

                  1.

                  Priloga I k Sklepu ECB/2001/16 se nadomesti z naslednjim:

                     „PRILOGA I

                        SESTAVA OBVEZNOSTNE OSNOVE

                                 A.

                                 Obveznostna osnova vključuje, z izključitvijo vseh drugih postavk:

                                             1.

                                             bankovce v obtoku
                                             Za namene te priloge in v letu prehoda na eurogotovino za vsako novo NCB Eurosistema ‚bankovci v obtoku‘:

                                                         (a)

                                                         vključujejo bankovce, ki jih izda NCB in so denominirani v njeni nacionalni denarni enoti; in

                                                         (b)

                                                         se morajo znižati za vrednost neobrestovanih posojil, ki se nanašajo na preddobavljene eurobankovce, ki še niso bili knjiženi v breme (del postavke sredstev 6 v HBS).

                                                   Po upoštevnem letu prehoda na eurogotovino pomenijo ‚bankovci v obtoku‘ za vsako NCB bankovce, denominirane v eurih, z izključitvijo vseh drugih bankovcev.
                                             Če je datum prehoda na eurogotovino dan, na katerega je sistem TARGET2 zaprt, je obveznost nove NCB Eurosistema, ki izhaja iz eurobankovcev, preddobavljenih na podlagi Smernice ECB/2006/9 z dne 14. julija 2006 o nekaterih pripravah za prehod na eurogotovino ter o preddobavi in posredni preddobavi eurobankovcev in eurokovancev zunaj euroobmočja (1) in prispelih v obtok pred datumom prehoda na eurogotovino, del obveznostne osnove (kot del korespondenčnih računov pod postavko obveznosti 10.4 v HBS), dokler obveznost ne postane del obveznosti znotraj Eurosistema, ki izhajajo iz transakcij preko sistema TARGET2;

                                             2.

                                             obveznosti do kreditnih institucij euroobmočja, povezane z operacijami denarne politike, denominirane v eurih, vključujoč:

                                                         (a)

                                                         tekoče račune, vključno z obveznimi rezervami v skladu s členom 19.1 Statuta (postavka obveznosti 2.1 v HBS);

                                                         (b)

                                                         zneske v depozitu iz naslova deponiranja presežne likvidnosti Eurosistema (postavka obveznosti 2.2 v HBS);

                                                         (c)

                                                         vezane depozite (postavka obveznosti 2.3 v HBS);

                                                         (d)

                                                         obveznosti iz naslova povratnih operacij finega uravnavanja (postavka obveznosti 2.4 v HBS);

                                                         (e)

                                                         depozite v povezavi s pozivi h kritju (postavka obveznosti 2.5 v HBS);

                                             3.

                                             depozitne obveznosti do nasprotnih strank Eurosistema, ki ne izpolnjujejo svojih obveznosti, ki so bile prerazvrščene iz postavke obveznosti 2.1 v HBS;

                                             4.

                                             obveznosti NCB znotraj Eurosistema, ki izhajajo iz izdaje zadolžnic Evropski centralni banki za kritje izdaje dolžniških certifikatov ECB v skladu s poglavjem 3.3 Priloge I k Smernici ECB/2000/7 (postavka obveznosti 10.2 v HBS);

                                             5.

                                             neto obveznosti znotraj Eurosistema iz naslova eurobankovcev v obtoku, vključno z obveznostmi, ki izhajajo iz uporabe člena 4 tega sklepa (del postavke obveznosti 10.3 v HBS);

                                             6.

                                             neto obveznosti znotraj Eurosistema, ki izhajajo iz transakcij preko sistema TARGET2, obrestovane po referenčni obrestni meri (del postavke obveznosti 10.4 v HBS).

                                 B.

                                 Znesek obveznostne osnove vsake NCB se izračuna v skladu s harmoniziranimi računovodskimi načeli in pravili, določenimi v Smernici ECB/2006/16 z dne 10. novembra 2006 o pravnem okviru za računovodstvo in finančno poročanje v Evropskem sistemu centralnih bank (2).“

                  2.

                  Priloga II k Sklepu ECB/2001/16 se nadomesti z naslednjim:

                     „PRILOGA II

                        DOLOČENA SREDSTVA

                                 A.

                                 Določena sredstva vključujejo, z izključitvijo vseh drugih postavk:

                                             1.

                                             posojila kreditnim institucijam euroobmočja, povezana z operacijami denarne politike, denominirana v eurih (postavka sredstev 5 v HBS);

                                             2.

                                             vrednostni papirji v imetju za namene denarne politike (postavka sredstev 7.1 v HBS);

                                             3.

                                             terjatve znotraj Eurosistema, enakovredne prenosu deviznih rezerv, razen zlata na ECB v skladu s členom 30 Statuta (del postavke sredstev 9.2 v HBS);

                                             4.

                                             neto terjatve znotraj Eurosistema iz naslova eurobankovcev v obtoku, vključno s terjatvami, ki izhajajo iz uporabe člena 4 tega sklepa (del postavke sredstev 9.4 v HBS);

                                             5.

                                             neto terjatve znotraj Eurosistema, ki izhajajo iz transakcij preko sistema TARGET2, obrestovane po referenčni obrestni meri (del postavke sredstev 9.5 v HBS);

                                             6.

                                             zlato, vključno s terjatvami v zvezi z zlatom, prenesenim na ECB, v znesku, ki dovoljuje vsaki NCB, da določi delež svojega zlata, ki ustreza uporabi njenega deleža v ključu vpisanega kapitala v celotni količini zlata, ki ga določijo vse NCB (postavka sredstev 1 in del postavke sredstev 9.2 v HBS).
                                             Za namene tega sklepa, in najmanj do izračuna denarnih prihodkov za poslovno leto 2007, se zlato vrednoti na podlagi cene zlata v eurih za unčo z dne 31. decembra 2002;

                                             7.

                                             terjatve, ki izhajajo iz eurobankovcev, preddobavljenih na podlagi Smernice ECB/2006/9 in prispelih v obtok pred datumom prehoda na eurogotovino (do datuma prehoda na eurogotovino del postavke sredstev 4.1 v HBS, po tem pa del korespondenčnih računov pod postavko sredstev 9.5 v HBS), vendar le, dokler takšna terjatev ne postane del terjatev znotraj Eurosistema, ki izhajajo iz transakcij preko sistema TARGET2;

                                             8.

                                             neporavnane terjatve, ki izhajajo iz neizpolnjenih obveznosti nasprotnih strank Eurosistema v kontekstu kreditnih operacij Eurosistema, in/ali finančno premoženje ali terjatve (v razmerju do tretjih oseb), prisvojene oziroma pridobljene v kontekstu unovčenja zavarovanja, ki so ga zagotovile nasprotne stranke Eurosistema, ki ne izpolnjujejo svojih obveznosti, v kontekstu kreditnih operacij Eurosistema, prerazvrščene iz postavke sredstev 5 v HBS (del postavke sredstev 11.6 v HBS).

                                 B.

                                 Vrednost določenih sredstev vsake NCB se izračuna v skladu s harmoniziranimi računovodskimi načeli in pravili, določenimi v Smernici ECB/2006/16.“

         (1)  UL L 207, 28.7.2006, str. 39.

         (2)  UL L 348, 11.12.2006, str. 1.


title: Sklep Sveta z dne 23. januarja 2017 o imenovanju članov in nadomestnih članov upravnega odbora Evropske fundacije za izboljšanje življenjskih in delovnih razmer za Bolgarijo, Italijo, Litvo, Luksemburg, Malto, Avstrijo in Slovaško

text:
               27.1.2017

               SL

               Uradni list Evropske unije

               C 27/8

         SKLEP SVETA
   z dne 23. januarja 2017
   o imenovanju članov in nadomestnih članov upravnega odbora Evropske fundacije za izboljšanje življenjskih in delovnih razmer za Bolgarijo, Italijo, Litvo, Luksemburg, Malto, Avstrijo in Slovaško
   (2017/C 27/06)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 1365/75 z dne 26. maja 1975 o ustanovitvi Evropske fundacije za izboljšanje življenjskih in delovnih razmer (1) in zlasti člena 6 Uredbe,
   ob upoštevanju seznamov predlogov za imenovanje, ki so jih Svetu predložile vlade držav članic ter organizacije delojemalcev in delodajalcev,
   ob upoštevanju naslednjega:

               (1)

               Svet je s sklepom z dne 28. novembra 2016 (2) imenoval člane in nadomestne člane upravnega odbora Evropske fundacije za izboljšanje življenjskih in delovnih razmer za obdobje od 1. decembra 2016 do 30. novembra 2019.

               (2)

               Italijanska, luksemburška in malteška vlada so predlagale dodatne kandidate za več prostih mest, ki jih je treba zapolniti.

               (3)

               Organizacija delavcev ETUC in organizacija delodajalcev BUSINESSEUROPE sta predlagali dodatne kandidate za zapolnitev več prostih mest –

         SPREJEL NASLEDNJI SKLEP:
   Člen 1
   Za člane in nadomestne člane upravnega odbora Evropske fundacije za izboljšanje življenjskih in delovnih razmer za Bolgarijo, Italijo, Litvo, Luksemburg, Malto, Avstrijo in Slovaško se za obdobje, ki se konča 30. novembra 2019, imenujejo:
   I.   PREDSTAVNIKI VLAD

               Država

               Člani

               Nadomestni člani

               Italija

               Carmen FERRAIOLO

               Luksemburg

               Nadine WELTER

               Gary TUNSCH

               Malta

               Karen THEUMA

               Mark GRECH

   II.   PREDSTAVNIKI ORGANIZACIJ DELAVCEV

               Država

               Člani

               Nadomestni člani

               Malta

               Josef BUGEJA

               Colin GALEA

   III.   PREDSTAVNIKI ORGANIZACIJ DELODAJALCEV

               Država

               Člani

               Nadomestni člani

               Bolgarija

               Theodor DECHEV

               Litva

               Danukas ARLAUSKAS

               Rūta DIDIKĖ

               Luksemburg

               Patricia HEMMEN

               Magalie LYSIAK

               Malta

               Joe FARRUGIA

               Joan HABER

               Avstrija

               Katharina LINDNER

               Slovaška

               Radovan MAXIN

               Martin HOŠTÁK

         Člen 2
   Svet bo pozneje imenoval člane in nadomestne člane, ki še niso bili predlagani.
   Člen 3
   Ta sklep začne veljati na dan sprejetja.

      V Bruslju, 23. januarja 2017

            Za Svet

            Predsednik

         R. GALDES

      (1)  UL L 139, 30.5.1975, str. 1.

      (2)  Sklep Sveta z dne 28. novembra 2016 o imenovanju članov in nadomestnih članov upravnega odbora Evropske fundacije za izboljšanje življenjskih in delovnih razmer (UL C 447, 1.12.2016, str. 2).


title: Sklep Sveta 2006/560/PNZ z dne  24. julija 2006  o spremembi Sklepa 2003/170/PNZ o skupni uporabi častnikov za zvezo, napotenih s strani organov pregona držav članic

text:
               10.8.2006

               SL

               Uradni list Evropske unije

               L 219/31

      SKLEP SVETA 2006/560/PNZ
   z dne 24. julija 2006
   o spremembi Sklepa 2003/170/PNZ o skupni uporabi častnikov za zvezo, napotenih s strani organov pregona držav članic
   SVET EVROPSKE UNIJE –
   ob upoštevanju Pogodbe o Evropski uniji in zlasti člena 30(1)(a), (b) in (c), člena 30(2)(c) ter člena 34(2)(c) Pogodbe,
   ob upoštevanju pobude Združenega kraljestva Velike Britanije in Severne Irske (1),
   ob upoštevanju mnenja Evropskega parlamenta (2),
   ob upoštevanju naslednjega:

               (1)

               Po opravljeni oceni izvajanja Sklepa Sveta 2003/170/PNZ z dne 27. februarja 2003 o skupni uporabi častnikov za zvezo, napotenih s strani organov pregona držav članic (3) bi bilo treba spremeniti nekatere določbe omenjenega sklepa zaradi upoštevanja obstoječe prakse držav članic glede uporabe Europolovih častnikov za zvezo, napotenih v tujino z namenom posredovanja informacij v skladu s Konvencijo o Europolu (4).

               (2)

               Ta sklep o spremembi nudi koristno priložnost za spremembo določbe glede sestankov častnikov za zvezo in njeno uskladitev z obstoječo prakso, v okviru katere ima določena država članica, pogosto imenovana „vodilni narod“, v določeni državi ali regiji nalogo za usklajevanje sodelovanja z EU, kar vključuje pobude za sklicevanje sestankov častnikov za zvezo –

         SKLENIL:
   Člen 1
   Sklep 2003/170/PNZ se spremeni:

               1.

               v členu 1(1) se doda naslednji pododstavek:
               „V tem sklepu ‚častnik za zvezo Europola‘ pomeni zaposlenega v Europolu, napotenega v eno ali več tretjih držav ali mednarodnih organizacij za krepitev sodelovanja med organi v teh državah ali organizacijah in Europolom z namenom podpore državam članicam EU – zlasti častnike za zvezo, napotene s stani organov pregona držav članic – v boju proti hudim oblikam mednarodnega kriminala, zlasti z izmenjavo informacij.“;

               2.

               v členu 1(2) se doda naslednji pododstavek:
               „Ta sklep ne posega v naloge Europola in častnikov za zvezo Europola v okviru Konvencije o Europolu, ureditve za izvajanje Konvencije in dogovore o sodelovanju, sklenjene med Europolom in zadevnimi tretjimi državami ali mednarodnimi organizacijami.“;

               3.

               člen 3(2) se nadomesti z naslednjim:
               „2.   Generalni sekretariat sestavi letni povzetek, ki ga pošlje državam članicam, Komisiji in Europolu, o napotitvah častnikov za zvezo s strani držav članic, njihovih dolžnostih in vseh dogovorih o sodelovanju med državami članicami glede napotitev častnikov za zvezo. Ta povzetek navaja države članice, ki imajo s soglasjem ostalih držav članic preko uskladitve v okviru struktur Sveta v določeni državi ali regiji nalogo usklajevanja sodelovanja z EU iz člena 4(1). V povzetek se vključijo tudi podrobnosti o častnikih za zvezo Europola, napotenih v tretje države ali mednarodne organizacije.“;

               4.

               v členu 4(1) se doda naslednji stavek:
               „Takšni sestanki se lahko po posvetovanju s predsedujočo državo članico skličejo tudi na pobudo katere koli druge države članice, in zlasti tistih držav članic, ki imajo v določeni državi ali regiji nalogo usklajevanja sodelovanja z EU.“;

               5.

               v členu 8(2) se doda naslednji stavek:
               „Države članice poleg tega zagotovijo, da se informacije, ki se prispevajo v skladu s členom 2(2), z Europolom izmenjujejo v skladu s Konvencijo o Europolu.“;

               6.

               v členu 8 se dodata naslednja odstavka:
               „3.   Države članice lahko v skladu z nacionalnim pravom in Konvencijo o Europolu z namenom izmenjave pomembnih informacij v skladu z dogovori o sodelovanju, sklenjenimi med Europolom in zadevno tretjo državo ali organizacijo, zaprosijo Europol za uporabo častnikov za zvezo Europola, dodeljenih tretjim državam ali mednarodnim organizacijam. Prošnje se v skladu s Konvencijo o Europolu naslovijo na Europol prek nacionalnih enot držav članic.
               4.   Europol zagotovi, da mu njegovi častniki za zvezo, dodeljeni tretjim državam ali mednarodnim organizacijam, priskrbijo informacije o resnih nevarnostih kaznivih dejanj, ki grozijo državam članicam, in sicer za tista kazniva dejanja, za katera je v okviru Konvencije o Europolu pristojen Europol. Takšne informacije se v skladu s Konvencijo o Europolu posredujejo pristojnim organom zadevnih držav članic prek nacionalnih enot.“.

         Člen 2
   Ta sklep se uporablja za Gibraltar.
   Člen 3
   Ta sklep začne učinkovati na petnajsti dan po objavi v Uradnem listu Evropske unije.

      V Bruslju, 24. julija 2006

            Za Svet

            Predsednik

         K. RAJAMÄKI

      (1)  UL C 188, 2.8.2005, str. 19.

      (2)  Mnenje z dne 17. marca 2006 (še ni objavljeno v Uradnem listu).

      (3)  UL L 67, 12.3.2003, str. 27.

      (4)  UL C 316, 27.11.1995, str. 2.


title: Sklep Sveta z dne 25. maja 2009 o imenovanju članov in nadomestnega člana Svetovalnega odbora za socialno varnost delavcev migrantov

text:
               3.6.2009

               SL

               Uradni list Evropske unije

               C 123/8

      SKLEP SVETA

   z dne 25. maja 2009
   o imenovanju članov in nadomestnega člana Svetovalnega odbora za socialno varnost delavcev migrantov
   2009/C 123/03
   SVET EVROPSKE UNIJE JE –
   ob upoštevanju Uredbe Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti (1), in zlasti člena 82 Uredbe,
   ob upoštevanju seznamov kandidatov, ki so jih Svetu posredovale vlade držav članic,
   ob upoštevanju naslednjega:

               (1)

               Svet je s Sklepom z dne 30. marca 2009 (2) imenoval člane in nadomestne člane Svetovalnega odbora za socialno varnost delavcev migrantov za obdobje od 30. marca 2009 do 29. marca 2010, z izjemo nekaterih članov, med katerimi so bili tudi malteški člani in nadomestni člani;

               (2)

               malteška vlada je predložila predloge za imenovanje na več prostih mest –

         SKLENIL:
   Edini člen
   Za člane in nadomestnega člana Svetovalnega odbora za socialno varnost delavcev migrantov se za obdobje do 29. marca 2011 imenujejo:

      PREDSTAVNIKI VLADE

               Država

               Člani

               Nadomestni člani

               Malta

               Malcolm SCICLUNA
               Mark MUSU’

               Frank MICALLEF

      PREDSTAVNIKI ORGANIZACIJ DELODAJALCEV

               Država

               Člani

               Nadomestni člani

               Malta

               Tonio FARRUGIA
               Victor PISANI

      V Bruslju, 25. maja 2009

            Za Svet

            Predsednik

         J. ŠEBESTA

      (1)  UL L 149, 5.7.1971, str. 2.

      (2)  UL C 83, 7.4.2009, str. 19.


title: Sklep Komisije z dne 19. avgusta 2013 o priznanju konzorcija Consorzio Servizi Legno-Sughero, Italija, C.F. 97331520151, P.IVA04882880962, kot nadzorne organizacije v skladu z Uredbo (EU) št. 995/2010 Evropskega parlamenta in Sveta o določitvi obveznosti gospodarskih subjektov, ki dajejo na trg les in lesne proizvode

text:
               8.4.2014

               SL

               Uradni list Evropske unije

               C 103/5

         SKLEP KOMISIJE
   z dne 19. avgusta 2013
   o priznanju konzorcija Consorzio Servizi Legno-Sughero, Italija, C.F. 97331520151, P.IVA04882880962, kot nadzorne organizacije v skladu z Uredbo (EU) št. 995/2010 Evropskega parlamenta in Sveta o določitvi obveznosti gospodarskih subjektov, ki dajejo na trg les in lesne proizvode
   (2014/C 103/04)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 995/2010 Evropskega parlamenta in Sveta z dne 20. oktobra 2010 o določitvi obveznosti gospodarskih subjektov, ki dajejo na trg les in lesne proizvode (1) ter zlasti člena 8(3) Uredbe,
   ob upoštevanju naslednjega:

               (1)

               Evropska komisija je 5. decembra 2012 prejela prošnjo za priznanje konzorcija Consorzio Servizi Legno-Sughero, Italija, C.F. 97331520151, P.IVA 04882880962, z izjavo, da namerava delovati kot nadzorna organizacija v Italiji.

               (2)

               Evropska komisija je potrdila prejem prošnje 5. decembra 2012.

               (3)

               V skladu s členom 2(5) Delegirane uredbe Komisije (EU) št. 363/2012 z dne 23. februarja 2012 o postopkovnih pravilih za priznanje nadzornih organizacij in njihov preklic iz Uredbe (EU) št. 995/2010 Evropskega parlamenta in Sveta o določitvi obveznosti gospodarskih subjektov, ki dajejo na trg les in lesne proizvode (2), je Evropska komisija 25. januarja 2013 z namenom posvetovanja prošnjo poslala zadevni državi članici. Prejela ni nobenih pripomb.

               (4)

               Sestanek usmerjevalne skupine Komisije, ki je bila ustanovljena posebej za ocenjevanje prošenj za priznanje nadzornih organizacij, je potekal 14. marca 2013 v Bruslju, kjer je prosilec osebno predložil svojo vlogo.

               (5)

               V skladu s členom 3 Uredbe (EU) št. 363/2012 je Komisija v elektronskem sporočilu z dne 5. aprila 2013 od prosilca zahtevala dodatne informacije.

               (6)

               Prosilec je 3. maja 2013 predložil zahtevane dodatne informacije in ustrezno spremenil prošnjo.

               (7)

               Na podlagi vseh dokumentov, ki jih je predložil prosilec, je usmerjevalna skupina 20. junija 2013 ugotovila, da prošnja izpolnjuje zahteve iz člena 8(2) Uredbe (EU) št. 995/2010 in da Komisija prosilca lahko prizna kot nadzorno organizacijo.

               (8)

               Evropska komisija je na podlagi vseh predloženih dokumentarnih dokazil ocenila, ali prosilec izpolnjuje zahteve iz člena 8(2) Uredbe (EU) št. 995/2010, in ugotovila, da Consorzio Servizi Legno-Sughero, Italija, C.F. 97331520151, P.IVA 04882880962, izpolnjuje zahteve iz člena 8(2) Uredbe (EU) št. 995/2010 –,

         SPREJELA NASLEDNJI SKLEP:
   Člen 1
   Consorzio Servizi Legno-Sughero, Italija, C.F. 97331520151, P.IVA 04882880962, se prizna kot nadzorna organizacija v skladu s členom 8(3) Uredbe (EU) št. 995/2010.
   Člen 2
   Generalni direktor Generalnega direktorata za okolje mora zagotoviti, da so prosilec in pristojni organi v vseh državah članicah obveščeni o tem sklepu in da se ta nemudoma objavi na spletišču Komisije.

      V Bruslju, 19. avgusta 2013

            Za Komisijo

         Janez POTOČNIK

            Član Komisije

      (1)  UL L 295, 12.11.2010, str. 23.

      (2)  UL L 115, 27.4.2012, str. 12.


title: 2011/715/: Sklep Sveta z dne 27. oktobra 2011 o začetku avtomatizirane izmenjave podatkov o DNK v Latviji

text:
               1.11.2011

               SL

               Uradni list Evropske unije

               L 285/24

         SKLEP SVETA
   z dne 27. oktobra 2011
   o začetku avtomatizirane izmenjave podatkov o DNK v Latviji
   (2011/715/EU)
   SVET EVROPSKE UNIJE JE –
   ob upoštevanju Sklepa Sveta 2008/615/PNZ z dne 23. junija 2008 o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (1), zlasti člena 2(3) in člena 25 Sklepa,
   ob upoštevanju Sklepa Sveta 2008/616/PNZ z dne 23. junija 2008 o izvajanju Sklepa 2008/615/PNZ (2) ter zlasti člena 20 Sklepa in poglavja 4 Priloge k Sklepu,
   ob upoštevanju naslednjega:

               (1)

               V skladu s Protokolom o prehodni ureditvi, priloženemu Pogodbi o Evropski uniji, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo, akti institucij, organov, uradov in agencij Unije, sprejeti pred začetkom veljavnosti Lizbonske pogodbe, ohranijo pravni učinek, dokler niso razveljavljeni, razglašeni za nične ali spremenjeni zaradi izvajanja Pogodb.

               (2)

               Skladno s tem se uporablja člen 25 Sklepa 2008/615/PNZ, Svet pa mora soglasno odločiti, ali države članice izvajajo določbe poglavja 6 navedenega sklepa.

               (3)

               Člen 20 Sklepa 2008/616/PNZ določa, da se sklepi iz člena 25(2) Sklepa 2008/615/PNZ sprejemajo na podlagi poročila o oceni, ki temelji na vprašalniku. Glede avtomatizirane izmenjave podatkov v skladu s poglavjem 2 Sklepa 2008/615/PNZ, se poročilo o oceni pripravi na podlagi ocenjevalnega obiska in preskusa.

               (4)

               Latvija je v skladu s členom 36(2) Sklepa 2008/615/PNZ obvestila generalni sekretariat Sveta o nacionalnih zbirkah podatkov o preiskavah DNK, za katere se uporabljajo pogoji za avtomatizirano iskanje iz člena 3(1) in členi 2 do 6 navedenega sklepa.

               (5)

               V skladu s točko 1.1 poglavja 4 Priloge k Sklepu 2008/616/PNZ se vprašalnik, ki ga je pripravila ustrezna delovna skupina Sveta, nanaša na vsako avtomatizirano izmenjavo podatkov in ga država članica izpolni takoj, ko meni, da izpolnjuje predpogoje za delitev podatkov v ustrezni kategoriji podatkov.

               (6)

               Latvija je izpolnila vprašalnik o varstvu podatkov in vprašalnik o izmenjavi podatkov o DNK.

               (7)

               Latvija je opravila uspešen preskus z Nemčijo.

               (8)

               V Latviji je bil opravljen ocenjevalni obisk, o katerem je nemška ocenjevalna skupina pripravila poročilo in ga poslala ustrezni delovni skupini Sveta.

               (9)

               Celovito poročilo o oceni, v katerem so povzeti rezultati vprašalnika, ocenjevalnega obiska in preskusa izmenjave podatkov o DNK, je bilo predloženo Svetu –

         SPREJEL NASLEDNJI SKLEP:
   Člen 1
   Latvija za namene avtomatiziranega iskanja in primerjave podatkov o DNK v celoti izvaja splošne določbe o varstvu podatkov iz poglavja 6 Sklepa 2008/615/PNZ ter je upravičena prejemati in pošiljati osebne podatke na podlagi členov 3 in 4 navedenega sklepa in sicer z dnevom začetka veljavnosti tega sklepa.
   Člen 2
   Ta sklep začne veljati na dan sprejetja.

      V Luxembourgu, 27. oktobra 2011

            Za Svet

            Predsednik

         J. MILLER

      (1)  UL L 210, 6.8.2008, str. 1.

      (2)  UL L 210, 6.8.2008, str. 12.


title: 2013/118/EU: Sklep Sveta z dne 5. marca 2013 o imenovanju finske nadomestne članice Odbora regij

text:
               7.3.2013

               SL

               Uradni list Evropske unije

               L 64/7

         SKLEP SVETA
   z dne 5. marca 2013
   o imenovanju finske nadomestne članice Odbora regij
   (2013/118/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga finske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi konca mandata Katje SORRI se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se za nadomestno članico Odbora regij imenuje:

               —

               Katri KULMUNI, Tornion kaupunginvaltuuston jäsen.

         Člen 2
   Ta sklep začne veljati na dan sprejetja.

      V Bruslju, 5. marca 2013

            Za Svet

            Predsednik

         M. NOONAN

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: Sklep Sveta z dne 15. julija 2013 o sprejetju stališča Sveta o predlogu spremembe proračuna Evropske unije št. 5 za proračunsko leto 2013

text:
               18.7.2013

               SL

               Uradni list Evropske unije

               C 204/14

         SKLEP SVETA
   z dne 15. julija 2013
   o sprejetju stališča Sveta o predlogu spremembe proračuna Evropske unije št. 5 za proračunsko leto 2013
   2013/C 204/08
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 314 Pogodbe, v povezavi s Pogodbo o ustanovitvi Evropske skupnosti za atomsko energijo in zlasti členom 106a Pogodbe,
   ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (1) ter zlasti člena 41 Uredbe,
   ob upoštevanju naslednjega:

               —

               proračun Unije za proračunsko leto 2013 je bil dokončno sprejet 12. decembra 2012 (2),

               —

               Komisija je 2. maja 2013 predložila predlog spremembe proračuna št. 5 k splošnemu proračunu za proračunsko leto 2013 –

         SPREJEL NASLEDNJI SKLEP:
   Edini člen
   Svet je stališče o predlogu spremembe proračuna Evropske unije št. 5 za proračunsko leto 2013 sprejel 15. julija 2013.
   Celotno besedilo si je mogoče prebrati na spletišču Sveta: http://www.consilium.europa.eu/

      V Bruslju, 15. julija 2013

            Za Svet

            Predsednik

         V. JUKNA

      (1)  UL L 298, 26.10.2012, str. 1.

      (2)  UL L 66, 8.3.2013, str. 1, s popravkom v UL L 134, 18.5.2013, str. 21.


title: Sklep Sveta (EU, Euratom) 2016/1706, sprejet v medsebojnem soglasju s predsednikom Komisije, z dne 19. septembra 2016 o imenovanju člana Evropske komisije

text:
               23.9.2016

               SL

               Uradni list Evropske unije

               L 257/12

         SKLEP SVETA (EU, Euratom) 2016/1706,
   sprejet v medsebojnem soglasju s predsednikom Komisije,
   z dne 19. septembra 2016
   o imenovanju člana Evropske komisije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti drugega odstavka člena 246 navedene pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 106a navedene pogodbe,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Evropski svet je 23. oktobra 2014 sprejel Sklep 2014/749/EU (2) o imenovanju Evropske komisije za obdobje do 31. oktobra 2019.

               (2)

               Predsednik Komisije Jean-Claude JUNCKER je v pismu z dne 25. junija 2016 obvestil Svet, da je Jonathan HILL odstopil s položaja člana Komisije z učinkom od opolnoči 15. julija 2016.

               (3)

               V skladu z drugim odstavkom člena 246 Pogodbe o delovanju Evropske unije se mesto, ki se izprazni zaradi odstopa člana, za preostanek njegovega mandata zapolni z novim članom z istim državljanstvom.

               (4)

               Zato bi bilo treba imenovati novega člana Komisije –

         SPREJEL NASLEDNJI SKLEP:
   Člen 1
   Svet v medsebojnem soglasju s predsednikom Komisije Jeanom-Claudom JUNCKERJEM imenuje Juliana KINGA za člana Komisije za preostanek mandata, ki traja do 31. oktobra 2019.
   Člen 2
   Ta sklep začne veljati na dan sprejetja.

      V Bruslju, 19. septembra 2016

            Za Svet

            Predsednik

         M. LAJČÁK

      (1)  Mnenje z dne 15. septembra 2016 (še ni objavljeno v Uradnem listu).

      (2)  UL L 311, 31.10.2014, str. 36.


title: 2005/139/ES: Sklep Sveta z dne 17. februarja 2005 o podaljšanju uporabe ukrepov iz Sklepa 2002/148/ES o sklenitvi posvetovanj z Zimbabvejem po členu 96 Partnerskega sporazuma AKP-ES

text:
               19.2.2005

               SL

               Uradni list Evropske unije

               L 48/28

      SKLEP SVETA

   z dne 17. februarja 2005
   o podaljšanju uporabe ukrepov iz Sklepa 2002/148/ES o sklenitvi posvetovanj z Zimbabvejem po členu 96 Partnerskega sporazuma AKP-ES
   (2005/139/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti drugega pododstavka člena 300(2) Pogodbe,
   ob upoštevanju Notranjega sporazuma o ukrepih, ki jih je treba sprejeti in o postopkih, ki jih je treba upoštevati pri izvajanju Partnerskega sporazuma AKP-ES, podpisanega v Cotonou dne 23. junija 2000 (1), (v nadaljevanju „Sporazum AKP-ES“) in zlasti člena 3 Sporazuma,
   ob upoštevanju predloga Komisije,
   ob upoštevanju naslednjega:

               (1)

               S Sklepom 2002/148/ES (2) so bila sklenjena posvetovanja z Republiko Zimbabve po členu 96(2)(c) Sporazuma AKP-ES in sprejeti so bili ustrezni ukrepi iz pisma, priloženega k omenjenem sklepu.

               (2)

               Uporaba omenjenih ukrepov se je s Sklepom 2003/112/ES (3) podaljšala do 20. februarja 2004 in s Sklepom 2004/157/ES (4) do 20. februarja 2005.

               (3)

               Vlada Zimbabveja še naprej krši bistvene elemente člena 9 Sporazuma AKP-ES in sedanje razmere v Zimbabveju ne zagotavljajo spoštovanja človekovih pravic, demokratičnih načel in pravne države.

               (4)

               Zato je treba uporabo ukrepov iz člena 2 Sklepa 2002/148/ES podaljšati –

         SKLENIL:
   Člen 1
   Uporaba ukrepov iz člena 2 Sklepa 2002/148/ES se podaljša do 20. februarja 2006. Ti ukrepi se bodo ponovno preverili na podlagi poglobljene ocene razmer glede na zakonodajne volitve, ki so v Zimbabveju predvidene marca 2005.
   Pismo priloženo k temu sklepu je naslovljeno na predsednika Zimbabveja.
   Člen 2
   Ta sklep začne veljati na dan objave v Uradnem listu Evropske unije.

      V Bruslju, 17. februarja 2005

            Za Svet

            Predsednik

         J.-C. JUNCKER

      (1)  UL L 317, 15.12.2000, str. 376.

      (2)  UL L 50, 21.2.2002, str. 64.

      (3)  UL L 46, 20.2.2003, str. 25.

      (4)  UL L 50, 20.2.2004, str. 60.

      PRILOGA
      Bruselj, …
      PISMO PREDSEDNIKU ZIMBABVEJA
      Evropska unija daje izreden pomen določbam člena 9 Partnerskega sporazuma AKP-ES. Spoštovanje človekovih pravic, demokratičnih institucij in pravne države so bistveni elementi Partnerskega sporazuma in temelj naših odnosov.
      S pismom z dne 19. februarja 2002 vas je Evropska unija obvestila o svojem sklepu, da se sklenejo posvetovanja, ki so potekala na podlagi člena 96 Partnerskega sporazuma AKP-ES, in o sprejetju nekaterih „ustreznih ukrepov“ v smislu člena 96(2)(c) tega sporazuma.
      S pismoma z dne 19. februarja 2003 in 19. februarja 2004 vas je Evropska unija obvestila o svojih sklepih, da ne bo preklicala uporabe „ustreznih ukrepov“ in da bo podaljšala njihovo uporabo do 20. februarja 2004 in potem do 20. februarja 2005.
      Danes, po nadaljnjem obdobju dvanajstih mesecev, Evropska unija meni, da se v Zimbabveju še vedno ne spoštujejo demokratična načela in da vlada Zimbabveja na petih področjih, ki jih navaja Sklep Sveta z dne 18. februarja 2002 (konec politično spodbujenega nasilja, svobodne in poštene volitve, svoboda medijev, neodvisnost sodstva, konec nezakonitega zasedanja kmetij) ni dosegla nobenega napredka.
      Glede na navedeno Evropska unija meni, da ustreznih ukrepov ne more preklicati, in je tako sklenila podaljšati njihovo uporabo do 20. februarja 2006. Ti ukrepi se bodo ponovno preverili na podlagi poglobljene ocene razmer glede na zakonodajne volitve, ki so v Zimbabveju predvidene marca 2005.
      Evropska unija bi rada poudarila, da največji pomen pripisuje izvedbi svobodnih in poštenih zakonodajnih volitev, in tako upa, da boste vi in vaša vlada storili vse, kar je v vaši moči za zagotovitev političnega in volilnega okolja, ustreznega za izvedbo svobodnih in poštenih zakonodajnih volitev. To bi omogočilo vzpostavitev dialoga na podlagi Partnerskega sporazuma AKP-ES, kar bi lahko vodilo do odprave odložitve podpisa 9. nacionalnega indikativnega programa Evropskega razvojnega sklada za Zimbabve, in s tem omogočilo ponovno vzpostavitev vseh dejavnosti sodelovanja v bližnji prihodnosti.
      S spoštovanjem,

               Za Komisijo

               Za Svet


title: Sklep Sveta 2014/438/SZVP z dne 8. julija 2014 o spremembi in podaljšanju mandata posebnega predstavnika Evropske unije za Južni Kavkaz in za krizo v Gruziji

text:
               9.7.2014

               SL

               Uradni list Evropske unije

               L 200/11

         SKLEP SVETA 2014/438/SZVP
   z dne 8. julija 2014
   o spremembi in podaljšanju mandata posebnega predstavnika Evropske unije za Južni Kavkaz in za krizo v Gruziji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 31(2) in člena 33,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 25. avgusta 2011 sprejel Sklep 2011/518/SZVP (1) o imenovanju g. Philippa LEFORTA za posebnega predstavnika Evropske unije (PPEU) za Južni Kavkaz in za krizo v Gruziji.

               (2)

               Svet je 2. julija 2013 sprejel Sklep 2013/353/SZVP (2), s katerim je mandat PPEU podaljšal do 30. junija 2014.

               (3)

               Svet je 20. januarja 2014 sprejel Sklep 2014/22/SZVP (3), s katerim je PPEU zagotovil referenčni finančni znesek 1 040 000 EUR za obdobje od 1. januarja 2014 do 30. junija 2014.

               (4)

               Po odstopu g. Philippa LEFORTA z dne 31. januarja 2014 bi bilo treba za obdobje do 28. februarja 2015 imenovati g. Herberta SALBERJA za novega PPEU za Južni Kavkaz in za krizo v Gruziji.

               (5)

               Mandat PPEU se bo izvajal v razmerah, ki bi se lahko poslabšale in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Sklep 2013/353/SZVP se spremeni:

               1.

               v členu 1 se doda naslednji odstavek:
               „2.   Za PPEU za Južni Kavkaz in za krizo v Gruziji se za obdobje do 28. februarja 2015 imenuje g. Herbert SALBER. Svet lahko na podlagi ocene Političnega in varnostnega odbora (PVO) in na VP odloči, da mandat PPEU predčasno preneha.“;

               2.

               v členu 5 se odstavek 1 nadomesti z naslednjim:
               „1.   Referenčni finančni znesek za kritje odhodkov, povezanih z mandatom PPEU, za obdobje od 1. julija 2013 do 31. decembra 2013 je 1 050 000 EUR.
               Referenčni finančni znesek za kritje odhodkov, povezanih z mandatom PPEU, za obdobje od 1. januarja 2014 do 30. junija 2014 je 1 050 000 EUR.
               Referenčni finančni znesek za kritje odhodkov, povezanih z mandatom PPEU, za obdobje od 1. julija 2014 do 28. februarja 2015 je 1 380 000 EUR.“;

               3.

               v členu 14 se odstavek 1 nadomesti z naslednjim:
               „1.   Izvajanje tega sklepa in njegova skladnost z drugimi prispevki Unije za zadevno območje se redno preverjata. PPEU do konca novembra 2014 Svetu, VP in Komisiji predloži celovito poročilo o izvajanju nalog.“

         Člen 2
   Začetek veljavnosti
   Ta sklep začne veljati na dan sprejetja.
   Uporablja se od 1. julija 2014.

      V Bruslju, 8. julija 2014

            Za Svet

            Predsednik

         P. C. PADOAN

      (1)  Sklep Sveta 2011/518/SZVP z dne 25. avgusta 2011 o imenovanju posebnega predstavnika Evropske unije za Južni Kavkaz in za krizo v Gruziji (UL L 221, 27.8.2011, str. 5).

      (2)  Sklep Sveta 2013/353/SZVP z dne 2. julija 2013 o spremembi in podaljšanju mandata posebnega predstavnika Evropske unije za Južni Kavkaz in za krizo v Gruziji (UL L 185, 4.7.2013, str. 9).

      (3)  Sklep Sveta 2014/22/SZVP z dne 20. januarja 2014 o spremembi Sklepa 2013/353/SZVP o spremembi in podaljšanju mandata posebnega predstavnika Evropske unije za Južni Kavkaz in za krizo v Gruziji (UL L 16, 21.1.2014, str. 30).


title: Sklep Komisije (EU) 2017/206 z dne 6. februarja 2017 o zaključku pregleda zaradi izteka protidampinških ukrepov za uvoz nekaterega polietilen tereftalata s poreklom iz Ljudske republike Kitajske

text:
               7.2.2017

               SL

               Uradni list Evropske unije

               L 32/53

         SKLEP KOMISIJE (EU) 2017/206
   z dne 6. februarja 2017
   o zaključku pregleda zaradi izteka protidampinških ukrepov za uvoz nekaterega polietilen tereftalata s poreklom iz Ljudske republike Kitajske
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1) (v nadaljnjem besedilu: osnovna uredba), in zlasti člena 9 Uredbe,
   ob upoštevanju naslednjega:
   A.   POSTOPEK

               (1)

               Evropska komisija je 29. junija 2015 prejela zahtevek za pregled protidampinških ukrepov, ki se uporabljajo za uvoz nekaterega polietilen tereftalata („PET“) s poreklom iz Ljudske republike Kitajske („LRK“), v skladu s členom 11(2) osnovne uredbe.

               (2)

               Zahtevek je vložil odbor proizvajalcev PET v Evropi („CPME“) („vložnik“) v imenu proizvajalcev, ki predstavljajo več kot 25 % celotne proizvodnje PET v Uniji.

               (3)

               Trenutno veljavni ukrep je dokončna protidampinška dajatev, uvedena z Izvedbeno uredbo Sveta (EU) št. 1030/2010 (2). Zahtevek je temeljil na izhodišču, da bi iztek veljavnosti tega ukrepa verjetno povzročil ponovitev dampinga in škode industriji Unije.

               (4)

               Komisija je 13. novembra 2015 z obvestilom, objavljenim v Uradnem listu Evropske unije
                   (3), napovedala začetek pregleda zaradi izteka protidampinških ukrepov, ki se uporabljajo za uvoz PET s poreklom iz LRK.

               (5)

               Komisija je o začetku postopka pregleda uradno obvestila izvoznike/proizvajalce v LRK, uvoznike, uporabnike in vsa združenja, za katere je znano, da jih to zadeva, organe LRK ter vse znane proizvajalce Unije. Zainteresirane strani so imele možnost, da pisno izrazijo svoja stališča in zahtevajo zaslišanje v roku iz obvestila o začetku.

               (6)

               Vsem zainteresiranim stranem, ki so zahtevale zaslišanje in dokazale, da zanj obstajajo posebni razlogi, je bilo zaslišanje odobreno.

         B.   UMIK ZAHTEVKA ZA PREGLED ZARADI IZTEKA UKREPOV IN ZAKLJUČEK POSTOPKA

               (7)

               Vložnik je z dopisom z dne 17. novembra 2016, naslovljenim na Komisijo, uradno umaknil zahtevek za pregled zaradi izteka ukrepov.

               (8)

               V skladu s členom 9(1) osnovne uredbe se postopek lahko zaključi, kadar se pritožba umakne, razen če tak zaključek ne bi bil v interesu Unije.

               (9)

               V preiskavi ni bilo ugotovljeno, da bi bil tak zaključek v nasprotju z interesom Unije. Komisija zato meni, da bi bilo treba ta postopek pregleda zaključiti. Zainteresirane strani so bile o tem obveščene in so imele možnost predložiti pripombe. Vendar Komisija ni prejela pripomb, ki bi podprle ugotovitev, da tak zaključek ne bi bil v interesu Unije.

               (10)

               Komisija zato ugotavlja, da je pregled zaradi izteka protidampinških ukrepov, ki se uporabljajo za uvoz PET s poreklom iz LRK, treba zaključiti.

               (11)

               Zaključek postopka iz tega sklepa je v skladu z mnenjem odbora, ustanovljenega s členom 15(1) Uredbe (EU) 2016/1036 –

         SPREJELA NASLEDNJI SKLEP:
   Člen 1
   Pregled zaradi izteka protidampinških ukrepov za uvoz nekaterega polietilen tereftalata s poreklom iz Ljudske republike Kitajske, ki se trenutno uvršča pod oznako KN 3907610000, se zaključi.
   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 6. februarja 2017

            Za Komisijo

            Predsednik

         Jean-Claude JUNCKER

      (1)  UL L 176, 30.6.2016, str. 21.

      (2)  Izvedbena uredba Sveta (EU) št. 1030/2010 z dne 17. novembra 2010 o uvedbi dokončne protidampinške dajatve na uvoz nekaterega polietilen tereftalata s poreklom iz Ljudske republike Kitajske po pregledu zaradi izteka ukrepa na podlagi člena 11(2) Uredbe (ES) št. 1225/2009 (UL L 300, 17.11.2010, str. 1).

      (3)  UL C 376, 13.11.2015, str. 13.